Ons Waardes - Knysna NG Kerk | Leef Sy liefde
As God se huisgesin, stap ons in die voetspore van die Vader en bedien mekaar en ander met liefde.
Ons kom weekliks bymekaar tydens ons eredienste.
In ons kleingroepe leer ons mekaar beter ken en groei saam nader aan God.
Ons kinders kom Sondae bymekaar in kategese klasse om meer te leer van God en Sy liefde vir hulle.
Ons wil ‘n gemeenskap wees wat:
gebou word, versterk word en groei deur die Woord van God;
liefde, integriteit en opregtheid lewe;
ruimtes skep waarbinne mense bemagtig word om self te kan bedien;
mense uitdaag tot ‘n persoonlike verhouding met Jesus Christus en op die pad van geloofsgroei begelei;
gasvry teenoor almal is;
ruimte maak vir mekaar.
Ons is bewus daarvan dat ons gemeente uit mense met uiteenlopende agtergronde, persoonlike voorkeure en aanbidding voorkeure bestaan. Ons glo dat dit noodsaaklik is dat ŉ omgewing geskep word waarin alle mense, ongeag persoonlike voorkeure of seksualiteit, welkom voel en Christus se liefde aanvoel op ŉ wyse wat hul lewens verryk en bydra tot die uitbreiding van God se Koninkryk. Deur ruimte vir mekaar te maak word die eenheid van die Liggaam van Christus sigbaar gemaak soos wat Jesus self daarvoor in Johannes 17 bid sodat die wêreld kan glo dat God vir Jesus gestuur het.
Hierdie waardes word die bakens van ons gestuurdheid. Dit rig ons in alles wat ons doen. Dit is nie bedienings nie. Dit is nie iets wat net een groep in die gemeente kan doen nie, dit is waardes wat teenwoordig moet wees in alles wat ons doen en is.
BLOG ARGIEWE Select Month September 2018 August 2018 July 2018 June 2018 May 2018 April 2018 March 2018 February 2018 January 2018 November 2017 October 2017 September 2017 August 2017 July 2017 June 2017 May 2017 April 2017 March 2017 February 2017 January 2017 December 2016 November 2016 October 2016 September 2016 August 2016 July 2016 June 2016 May 2016